I 1955 fullførte Jensen utdanning som sivilingeniør ved Norges tekniske høgskole (NTH). Hun avla i 1963, som den første kvinne i Norge, dr.techn.-graden. Hun ble i 1970 utnevnt til professor i organisk kjemi ved NTH og var institusjonens første kvinnelige professor. Jensens fagfelt var organisk kjemi. Hun arbeidet særlig innen naturstoffkjemi og forsket på fargestoffet karotenoider.